Kathryn Stockett

Kathryn Stockett (født 1969 i Jackson, Mississippi) er en forfatter fra USA. Hun er kjent for sin debutroman Barnepiken (The Help) som kom ut i USA i 2009 og på norsk i 2010. Romanen på 496 sider klatret til toppen på bestselgerlistene i USA få måneder etter at den ble gitt ut.Carol Memmott: Kathryn Stockett's 'The Help' is the hot book this summer Artikkel i USA Today 31. juli 2009 Boken ble filmet i 2011 og ble en suksess i USA, den hadde norgespremiere i oktober 2011 med titelen Barnepiken. I hovedrollene finner vi Emma Stone, Bryce Dallas Howard, Octavia Spencer, Jessica Chastain, Sissy Spacek, og Mike Vogel 

 Biografi 
Kathryn Stockett er fra Jackson, Mississippi. Hun gikk ut fra University of Alabama med en grad i engelsk og kreativ skriving. Deretter flyttet hun til New York City, hvor hun jobbet med utgivelse av tidsskrifter. Siden flyttet hun til Atlanta, hvor hun bor med mannen og en datter.Jessamy Calkin: The maid's tale: Kathryn Stockett examines slavery and racism in America's Deep South Artikkel i The Daily Telegraph 16. juli 2009 

 Debutromanen 
Debutromanen Barnepiken handler om forholdet mellom svarte hushjelper og deres hvite fruer i Mississippi på begynnelsen av 1960-tallet. Den 22 år gamle hvite kvinnen Skeeter bestemmer seg for å skrive ned historiene til svarte hushjelper i stedet for å finne en mann og bli gift. Kathryn Stockett vokste selv opp med en slik hushjelp i stedet for en fraværende mor.Janet Maslin: Racial Insults and Quiet Bravery in 1960s Mississippi Artikkel i New York Times 18. februar 2009

 Bibliografi 
 Barnepiken 2010 ISBN 9788252574357

 Referanser 

 Eksterne lenker 

  Marius Aronsen: Barnepiken. Presentasjon hos bokklubben.no

Kategori:Forfattere fra USA
Kategori:Personer fra Jackson